אשלי גרין

אשלי מישל גרין (באנגלית: Ashley Michele Greene; נולדה ב-21 בפברואר 1987) היא שחקנית קולנוע ודוגמנית אמריקאית, ידועה בעיקר בשל משחקה בסדרת סרטי "דמדומים".

ביוגרפיה
גרין נולדה בג'קסונוויל, פלורידה שבארצות הברית, למשפחה מרקע נוצרי. הוריה הם מישל (לבית טייטום) וג'ו גרין. יש לה אח בוגר בשם ג'ו. בגיל 17 עזבה את בית הספר ועברה לגור לבדה בלוס אנג'לס במטרה לפתח קריירת משחק.
תחילה, רצתה להיות דוגמנית אך נאמר לה שאינה גבוהה מספיק, לאחר שלקחה שיעורי משחק הבינה כי זה התחום בו היא מעוניינת להתמקד.

 קריירה 
ב-2006 החלה להופיע במספר סדרות טלוויזיה ביניהם: "ג'ורדן", "מד טי.וי" ו"תשוקה", שם גילמה את דמותה של רינטה למשך 7 פרקים. 

פריצת הדרך הראשונה של גרין הייתה בשנת 2008 כאשר גילמה את אליס קאלן בת למשפחת הערפדים ואחותו של אדוארד קאלן בסרט "דמדומים", שמבוסס על ספרה של סטפני מאייר. היא המשיכה לגלם את אליס קאלן גם בסרטי ההמשך, "דמדומים 2: ירח חדש", "דמדומים 3: ליקוי חמה", "ודמדומים 4: שחר מפציע - חלק ראשון" והמשיכה לסרט החמישי והאחרון בסדרה "דמדומים 4: שחר מפציע - חלק שני".

אשלי גילמה את מישל בקהם בסרט הדרמה "סקייטלנד" שיצא בשנת 2010. כמו כן, שיחקה בסרטים: "שרינק", "ליבו של קונור", "חמאה", "קיץ של דם". ב-2012 הופיעה בסרט הנעורים "LOL" לצידה של מיילי סיירוס.

בשנת 2014 שיחקה בתפקיד ראשי בסרט האימה "קריסטי", שמספר על תלמידת קולג' (גרין) שבחג ההודיה נשארת בקמפוס ומוצאת את עצמה מאוימת ומותקפת על ידי כת. הסרט הוקרן בבכורה בפסטיבל הסרטים של לונדון ב-14 באוקטובר 2014.

בשנת 2016 הצטרפה לקאסט העונה השלישית של סדרת הדרמה המשטרתית "חוצה את הקווים" בדמותה של מיה רוצ'לנד, צעירה המחפשת נקמה באיתן ולא תפסיק עד שתשיג. ב-2017 שבה לשחק בעונה הרביעית של הסדרה. בשנת 2018 שיחקה במותחן האקשן "איש התאונות" בכיכובו של סקוט אדקינס. בשנת 2019 גילמה את העיתונאית אבי האנטסמן בסרט הדרמה הביוגרפי "פצצה". 

 אחר 
מגזין "פיפל" הכריז על אשלי גרין כאחת הנשים היפות בעולם לשנת 2010. הצטלמה לשערים של המגזינים "Nylon" ו-"Seventeen". ב-2005 השתתפה בקליפ לשיר "Lyudi Invalidy" סינגל מתוך אלבומם השני בשפה הרוסית של ההרכב "ט.א.ט.ו.".

ב-2015 תרמה את קולה למשחק הווידאו "באטמן ארקהם נייט", שם דיבבה את באטגירל.

 חיים אישיים 
בשנת 2009, תמונות עירום של גרין התפרסמו ברחבי האינטרנט. עורכי הדין שלה איימו לתבוע אתרים שונים שיפרסמו את התמונות. 

בשנת 2010, קיבלה גרין את "פרס אייקון האופנה" ב-Life's Young Hollywood Awards, וכן פרס מטעם קרן "PETA" לייצוג של חברת Avon ובדיקתם על מדיניות בעלי חיים. 

החל משנת 2013, גרין מנהלת מערכת יחסים עם מנחה הטלוויזיה האוסטרלי-לבנוני פול ח'ורי (אנ') ובדצמבר 2016 הם התארסו. הם התחתנו ב-6 ביולי 2018 בסן חוזה שבקליפורניה. בספטמבר 2022 נולדה בתם הבכורה. 

 פילמוגרפיה
 קולנוע 
+שנהסרטתפקידהערות2007מלך קליפורניהלקוחה במקדונלד'ס2008Otis קים #4דמדומיםאליס קאלן2009שרינקמיסיSummer's Bloodסאמר מת'יוסדמדומים 2: ירח חדשאליס קאלן2010Skatelandמישל בורקהאםדמדומים 3: ליקוי חמהאליס קאלןRadio Free Albemuthרונדה2011ליבו של קונורברוקלין מיליגןחמאהקייטלין פיקלרדמדומים 4: שחר מפציע - חלק 1אליס קאלן2012LOL (אנ')אשליThe Apparitionקלידמדומים 4: שחר מפציע - חלק 2אליס קאלן2013קאנטרי בלוגראס בלוזליסה קריסטל2014הלוואי והייתי כאןג'ניןקריסטיויולטאיך להיפטר מהאקסיתאוולין מוריסון2015קיץ בסטטן איילנדקריסטל2016Shangri-La Suiteפריסילה פרסלידחףתרזהפירות המאבקדני סטיבנס2018איש התאונותצ'רלי אדמסAntiquities אלי2019פצצהאבי האנטסמן2020Blackjack: The Jackie Ryan Storyג'ני בורק2021שדים מן העברנטליטווח אפס זואי אנדרסון2022The Immaculate Roomסימוןעד ראייה (אנ')קלואי ריצ'רדס2023הסמוימארי בלושיMax & Meרייצ'לדיבובתוכנית פרישהאשליSome Other Womanרנטה2025The RitualרוזTBAIt Feeds

 טלוויזיה 
+שנהסדרהתפקידהערות2006ג'ורדןאן רפפורטפרק: "The Elephant in the Room"מד טי.ויאמברפרק: "#11.17"Desire רנטה7 פרקים2008שארקנטלי פברפרק: "Partners in Crime"2012-2011פאן אםאמנדה מייסון5 פרקים2017-2016חוצה את הקוויםמיה רוקלנדתפקיד ראשי; (עונות 4-3); 17 פרקים2019סטפ אפ: הסדרהנינה סנדרססדרת רשת; 4 פרקיםChristmas on My Mindלוסי לובאטסרט טלוויזיה של הולמרק2020A Little Christmas Charmהולי

 קישורים חיצוניים 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:דוגמניות אמריקאיות
קטגוריה:בוגרות מכון לי סטרסברג לתיאטרון ולקולנוע
קטגוריה:בוגרי מכון לי סטרסברג לתיאטרון ולקולנוע
קטגוריה:דוגמנים אמריקאים
קטגוריה:זוכי פרס בחירת הנוער
קטגוריה:אמריקאיות שנולדו ב-1987
קטגוריה:אמריקאים שנולדו ב-1987